laion/Wikipedia-Exotic huggingface dataset:
לנצ'יה טריקאפה

לנצ'יה טריקאפה (באיטלקית: Lancia Trikappa) היא מכונית סלון בסגנונות: "טורפדו" ("Torpedo (car)" ו-"Coupe de Ville" (אנ') (אנ')) מתוצרת יצרנית הרכב האיטלקית לנצ'יה אשר יוצרה בין השנים 1922–1925. יוצרו 847 יחידות (לאחר ייצור 50 יחידות יוצרה סדרה ראשונה מספר (1922/23), יוצרו 450 יחידות. סדרה שנייה מספר (1923/50) יוצרו 347 יחידות) מנוע קדמי מנוע בנזין מנוע הנעה אחורית מערכת חשמל: 12 וולט סוללה: 100 אמפר צמיגים פנאומטיים מערכת היגוי: מימין מחיר היחידה "לנצ'יה טריקאפה" (דגם טורפדו): 69,000 לירה איטלקית (שנת 1922) לנדולט קבריולה לנצ'יה (איטלקית: Lancia, מבוטא לנצ'ה) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נזו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט. לנצ'יה לנצ'יה דיקאפה מדיה וקבצים בנושא לנצ'יה טריקאפה בוויקישיתוף לנצ'יה טריקאפה, סרטון באתר יוטיוב לנצ'יה טריקאפה, סרטון באתר יוטיוב לנצ'יה טריקאפה, סרטון באתר יוטיוב Frostick, Michael (1976). Lancia. ISBN 0-901564-22-2. "לנצ'יה טריקאפה" שנת 1923 theoldmotor.com/?tag=1923-lancia-trikappa-tourer-motor-patrol-car "לנצ'יה טריקאפה" - מפרט טכני woiweb.com/index.php/Lancia_Trikappa דגמי "לנצ'יה טריקאפה" resolver.kb.nl/resolve
קירה הוגאן

קירה הוגאן (באנגלית: Kiera Hogan; נולדה ב-16 בספטמבר 1994) היא מתאבקת אמריקאית. היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט. הוגאן החלה את קריירת ההיאבקות שלה בשנת 2015 באטלנטה. ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling. ב-11 בפברואר 2017, היא זכתה באליפות הספיריט של WSU. כעבור ארבעה חודשים היא הפסידה את האליפות לג'ורדיין גרייס. ב-17 באוקטובר 2017, דווח שהוגאן חתמה על חוזה בארגון Impact Wrestling. הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר. בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה. ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי. השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד. עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה. ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה. ב-4 באוקטובר, הוגאן הפסידה לסו יאנג. לאחר הקרב, התנהלה תיגרה בין יאנג לבין אלי. הוגאן נחלצה לעזרת אלי, אך יאנג הכניסה אותה אל תוך ארון מתים. באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה. באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג. ב-11 באוגוסט 2021 בפרק של התוכנית Dark: Elevation, ערכה הוגאן את קרב הבכורה שלה בארגון All Elite Wrestling‏ (AEW), שבו הפסידה להיקארו שידה. ב-20 באוגוסט בפרק הספיישל The First Dance של התוכנית השבועית Rampage, הוגאן הפסידה לג'ייד קארגיל. ב-16 באוקטובר בפרק של התוכנית Dynamite, נחלה הוגאן הפסד לפנלופה פורד. הישגים בארגון ההיאבקות Impact Wrestling אליפות זוגות הנוקאאוטס של אימפקט (פעמיים) - עם טאשה סטילז הישגים במגזין ההיאבקות Pro Wrestling Illustrated - PWI PWI דירג אותה במקום ה-60 מתוך 100 המתאבקות הטובות ביותר לשנת 2020 הישגים בארגון ההיאבקות Women Superstars Uncensored - WSU אליפות הספיריט של WSU (פעם אחת) הישגים בארגון ההיאבקות World Wrestling Alliance 4 - WWA4 האליפות הבין מגדרית של WWA4 (פעם אחת) מדיה וקבצים בנושא קירה הוגאן בוויקישיתוף קירה הוגאן, ברשת החברתית אקס (טוויטר) קירה הוגאן, ברשת החברתית אינסטגרם קירה הוגאן, באתר Online World of Wrestling
השבוע (חדשות 10)

השבוע הייתה מהדורת חדשות שבועית ישראלית ששודרה בימי שישי בערוץ 10. את המהדורה הגיש מיקי רוזנטל, אחריו הגיש גיא זהר ובהמשך הגישה נסלי ברדה. המהדורה שודרה בין ה-7 במאי 2010 עד ה-1 ביוני 2012. לפני עליית התוכנית, שודרה "חדשות שישי" עם דב גיל-הר ברצועה של התוכנית. התוכנית הניבה נתוני רייטינג נאים אך לא הצליחה ליצור תחרות מול "אולפן שישי" ערוץ 2. ב-7 במאי 2010 עלתה התוכנית לאוויר. את התוכנית הגיש מיקי רוזנטל. התוכנית הראשונה רשמה מדורג של 6.1%. בספטמבר 2010 פרש מהגשת התוכנית. בעקבות כך התוכנית יצאה לפגרה של חודשיים. ב-10 בדצמבר 2010 חזרה התוכנית לאוויר. גיא זוהר נבחר להחליף את מיקי רוזנטל. ב-9 בספטמבר 2011 הודיע גיא זוהר בשידור חי על התפטרותו מהנחיית התוכנית. זאת בעקבות שידור התנצלות חריגה באורכה על "פרסום דברי כזב" ועל כך שחברת החדשות "לא בדקה עובדות לפני פרסומן" בכתבה על שלדון אדלסון ששודרה בתוכנית חודשים אחדים קודם לכן. בעקבות כך נבחרה נסלי ברדה להחליף את זוהר בהגשת התוכנית. ב-1 ביוני 2012 שודרה התוכנית בפעם האחרונה, זאת לאחר שב-6 ביוני אישרה הרשות השנייה להוריד את התוכנית מהאוויר בעקבות המשבר שהיה אז בערוץ. לאחר ירידת התוכנית שודרה מהדורת חדשות קצרה. לאחר כמעט שנה לאחר ירידת התוכנית שובצה ברצועה "שישי". האולפן המרכזי בשישי פדיחה בערוץ 10 - המגיש התפטר בשידור חי, סרטון בערוץ "King4Fun4", באתר יוטיוב (אורך: 00:46) דוד אברהם‏, הרשות השנייה אישרה: "השבוע" תרד מהאוויר, באתר וואלה, 6 ביוני 2012
מספר דלנואה

מספר דלנואה (בצרפתית: Delannoy) במתמטיקה מתאר את מספר המסלולים בסריג מלבני מהפינה הדרום-מערבית (0,0) עד הפינה הצפון-מזרחית (m,n) תוך התקדמות צפונה, מזרחה או צפון-מזרחה בלבד. מספרי דלנואה נקראים על-שם המתמטיקאי הצרפתי הנרי דלנואה. מספרים אלה גם נותנים את: מספר הרצפים הגלובלי של שני רצפים באורך m ו n מספר הנקודות בסריג בעל מספר שלם m של ממדים במרחק צעדים מקסימלי n. באוטומט תאי את מספר התאים בסביבת פון נוימן במימד m וברדיוס n. מספר דלנואה (3,3) הוא 63. באיור הבא מוצגים 63 מסלולי דלנואה בסריג 3 x‏ 3: תת הקבוצה של מסלולים שאינם חוצים את האלכסון דרום-מערב - צפון-מזרח ניתנת על ידי משפחת מספרים אחרת מספרי שרדר. מערך דלנואה הוא מטריצה אינסופית של מספרי דלנואה. במערך המספרים בעמודה הראשונה שוים תמיד ל 1, בעמודה השנייה תמיד אי-זוגיים, בעמודה השלישית והרביעית סוגי מספרים מצולעים. ניתן לערוך את המספרים גם במערך משולש הדומה למשולש פסקל כאשר כל איבר הוא סכום שלושת האיברים שמעליו. 1 1 1 1 3 1 1 5 5 1 1 7 13 7 1 1 9 25 25 9 1 1 11 41 63 41 11 1 סדרת מספרי דלנואה המרכזיים היא אלכסון המערך ונותנת את מספר המסלולים בסריגים ריבועיים n X n. האיברים הראשונים של הסדרה הם: 1, 3, 13, 63, 321, 1683,... זו סדרה רקורסיבית : n D ( n ) = 3 ( 2 n − 1 ) D ( n − 1 ) − ( n − 1 ) D ( n − 2 ) {\displaystyle nD(n)=3(2n-1)D(n-1)-(n-1)D(n-2)} ניתן לבטא אותה באמצעות פולינומי לז'נדר P n ( x ) {\displaystyle P_{n}(x)} : D ( n ) = P n ( 3 ) {\displaystyle D(n)=P_{n}(3)} הפונקציה היוצרת היא: ∑ D ( n ) x n = ( 1 − 6 x + x 2 ) − 1 / 2 {\displaystyle \sum D(n)x^{n}=(1-6x+x^{2})^{-1/2}} מספר מוצקין מדיה וקבצים בנושא מספר דלנואה בוויקישיתוף מספר דלנואה, באתר MathWorld (באנגלית)
לילי קמפסון

לילי קמפסון (באנגלית: Lily Kempson; ‏17 בינואר 1897 – 21 בינואר 1996) נולדה אליזבת אן קמפסון, במחוז ויקלו, אירלנד. הייתה פעילת איגודי עובדים, והייתה פעילה בצבא האזרחים האירי (אנ'). היא הייתה השורדת האחרונה של מרידת חג הפסחא ב-1916. קמפסון נולדה לתוך עוני. כל משפחתה, כולל הוריה, סבתה בת ה-92 ושמונת אחיה התגוררו בבית בעל שני חדרים. בגיל 14 היא נעצרה ונכלאה למשך שבועיים בשל השתתפות בשביתה במפעל הביסקוויטים "ג'ייקוב" בדבלין. כשהגיעה לגיל 19, קמפסון כבר הייתה מעורבת פעילה בתנועת האיגודים המקצועיים. כמו רבות מהנשים שפוטרו ממפעל "ג'ייקוב" במהלך הנעילה הגדולה (השביתה הגדולה ביותר בהיסטוריה של אירלנד), היא הצטרפה לצבא האזרחים האירי של ג'יימס קונולי, מעין מיליציה שהקימו עובדים שובתים כדי להגן על השובתים מפני המשטרה ושומרים פרטיים של המפעל, אשר התייחסו אליהם באלימות. צבא האזרחים דגל גם באידאולוגיה רפובליקנית, והייתה שותפה לפעילות מהפכנית, כגון מרידת חג הפסחא בשנת 1916. במהלך ההתקוממות של חג הפסחא, קמפסון הצטרפה לכוחות שהשתלטו על סנט סטיבן גרין. בעדותה היא מסרה שנתנו בידה אקדח והורו לה, "את חייבת להשתמש בזה, אבל תיזהרי במי שאת פוגעת". כשאחד המורדים ניסה לנטוש את הקבוצה, היא כיוונה את הנשק לעברו והסבירה שאף אחד לא עוזב. במהלך המצור על דבלין, שנמשך שבוע, קמפסון פעלה כשליחה עבור פטריק פירס ומורדים אחרים בבית הדואר המרכזי, ששימש כמטה המרד. עבודה זו הייתה מסוכנת, שכן הצלפים הבריטים לא חסו על שליחות שהן נשים. יחד עם נשים אחרות ממובילות המאבק, כמו קונסטנס מרקייביץ', לילי קמפסון, מרי היילנד ואחרות זכו מהמפקדים להערכה על תרומתן במרד. כאשר הלחימה הסתיימה, קמפסון הייתה ברשימתם של הבריטים למעצר, אך היא עזבה לארצות הברית תוך שימוש בדרכון של קרובת משפחה. כהוקרה על תפקידה בהתקוממות של 1916, הוענקה לקמפסון מדליה, וכן קצבת פנסיה צבאית מהממשלה האירית. בארצות הברית, השתקעה קמפסון בסיאטל, שם נישאה למתיו מקאלרני, שהגיע ממחוז דאון באירלנד. לזוג נולדו שבעה ילדים, קתלין, אליס, מתיו, ג'ון, ג'יימס, בטי ופגי. היא הייתה סבתא רבתא-רבא של 5 במותה, והיו לה 116 נינים. אתר האינטרנט הרשמי של לילי קמפסון Lily Kempson, the longest surviving rebel of 1916, died 20 years ago today Irish Central, January 21, 2016 `Lily' Mcalerney, Irish Revolutionary Sun Sentinel, January 27, 1996 The story of Lily Kempson and her fight for freedom Republican News, April 16, 1998 List of women of the Irish Citizen Army Irish Volunteers, August 21, 2013 Republican News, Kempson Lily Kempson, the longest surviving rebel of 1916, died 20 years ago today Irish Central, January 21, 2016 Seattle’s Lily Kempson & Ireland’s Easter Rising of 1916 Capitol Hill Seattle 20 Years Ago the Last 1916 Rebel in the U.S. Died, Irish America, January 20, 2016
קבילים

קבילים (בקבילית: ⵉⵇⴱⴰⵢⵍⵉⵢⵏ –‏ iqbayliyen) הם קבוצה אתנית אמזיע'ית בעלי היסטוריה עתיקה, של חוואים-לוחמים. הקבילים חיים באזור קביליה – חלק מרכס הרי האטלס בצפון אלג'יריה. באזור זה הם מצאו מקלט מפני הכובשים הרומאים, הערבים ומאוחר יותר מפני הטורקים והצרפתים. הקבילים הפכו שם נרדף לעם שלא ניתן להכניעו, הצליחו לשמר את מסורתם, כולל הניב הברברי שהם דוברים, והם מייצגים את האוכלוסייה דוברת הברברית הגדולה ביותר באלג'יריה, ואת השנייה בגודלה ביבשת אפריקה כולה. תושבי אזור קביליה הברברים ידועים כחופשיים יותר מאשר תושבי אלג'יריה הערבים, ובהתאם לעיתים ישנם עימותים בין השלטונות המנסים לכפות הלכות אסלאמיות לבין התושבים. כך למשל, במהלך חודש הרמדאן של 2013, קבוצה של כ-300 קבילים ערכו סעודה פומבית בצהרי היום, כמחאה על חוק המחייב את תושבי אלג'יריה לצום ברמדאן. כ־40% מכוחות הביטחון האלג'יראים מוצבים בקביליה, והממשלה נוקטת פעולות רבות להקשות על חיי הקבילים, כולל שריפת שדות בטענה של "מלחמה בטרור", בדיקות ארחים תכופות, ואף מרכזי מעצר חשאיים בהם אמנסטי אינטרנשיונל ו־Human Rights Watch תיעדו מאות מקרי עינויים. בהשפעת גורמים שונים, כגון הכיבוש הצרפתי, גירוש, ירידה בתיעוש, ועלייה באבטלה, היגרו קבילים רבים מאלג'יריה, למדינות רבות בעולם. אוכלוסיות גדולות של אנשים קבלים התיישבו בצרפת בה מתגוררים כ-800 אלף קבילים. בין הקבילים הבולטים זינדין זידאן, כרים בנזמה, אידיר. מדיה וקבצים בנושא קבילים בוויקישיתוף אלג'יריה - עשרות נהרגו בהתנגשויות בין תושבי חבל קאביליה לבין המשטרה, באתר הארץ, 2 במאי 2001 קבילים, באתר אנציקלופדיה בריטניקה (באנגלית) קבילים, דף שער בספרייה הלאומית Algerians protest against mandatory fasting, Al-Jazeera, 04 Aug 2013. Colonisés par les arabes, abandonnés par le monde, KabyleUniversel.com, ‏4.1.2013 (בצרפתית)
דייוויד אייגנברג

דייוויד אייגנברג (באנגלית: David Eigenberg; נולד ב-17 במאי 1964) הוא שחקן קולנוע וטלוויזיה אמריקאי המוכר מתפקידו כסטיב בריידי בסדרה "סקס והעיר הגדולה" של רשת HBO, ומתפקידו כלוטננט כריסטופר הרמן בסדרת הטלוויזיה "שיקגו FIRE" של רשת NBC. אייגנברג נולד במנהאסט, ניו יורק, בלונג איילנד, ומגיל 4 גדל בנייפרוויל אילינוי למשפחה בת שישה ילדים כשהוא הבן היחיד. אביו של אייגנברג היה יהודי, אך הוא גדל בדת האפיסקופלית של אמו. בגיל 12 שיחק את תפקידו הראשון בהפקה קהילתית ליצירה "Happy Birthday, Wanda June" של קורט וונגוט. לאחר שסיים את לימודיו בתיכון בשנת 1982 התגייס אייגנברג לחיל הנחתים של ארצות הברית, שם שירת במשך שלוש שנים (1986-1982), ושוחרר בדרגת טוראי ראשון. פרק זה לוקה בחסר. אנא תרמו לוויקיפדיה והשלימו אותו. ב-2003 הופיע במחזה זוכה פרס הטוני "Take me out". ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר אייגנברג על תפקידו כסטיב בריידי. 1989 - התעוררות גסה, בתפקיד לורנס 1990 - משפחת קוסבי, בתפקיד תיאו 1993 - Daybreak, בתפקיד באקי 1996 - רצח מאדום לשחור, בתפקיד אלכס רובי 1997 - הפרקליטים, בתפקיד הארווי וולק 1998 - A Perfect Murder, בתפקיד שטיין 1999 - Coming Soon, בתפקיד אנדי 1999 - כוח מיוחד, בתפקיד ניק 2000 - Cosby, בתפקיד טדי 2000 - Madigan Men, בתפקיד פרד 2001 - אד, בתפקיד ג'ף אלכסנדר 2002 - נבואות איש העש, בתפקיד אד פליישמן 2002 - מלך השכונה, בתפקיד ג'ק 1999-2004 - סקס והעיר הגדולה, בתפקיד סטיב בריידי 2004 - גארפילד הסרט, בתפקיד נורמל 2004 - The Jury, בתפקיד גורדון פריור 2004 - ה-4400, בתפקיד קארל מוריסיי 2004 - ללא עקבות, בתפקיד טדי קוטה 2005 - המשפט של איימי, בתפקיד ג'רי למברט 2005 - הלוחשת לרוחות, בתפקיד האנק דייל 2006 - CSI, בתפקיד גאווין מקגיל 2007 - Close to Home, בתפקיד גרג פולסון 2007 - מונק, בתפקיד טים היידן 2008 - סקס והעיר הגדולה, בתפקיד סטיב בריידי 2008 - NCIS, בתפקיד טד בנקסטון 2009 - ER, בתפקיד הבלש טרנט מלורי 2010 - מחשבות פליליות, בתפקיד הסוכן ראסל גולדמן 2011 - מרפאה פרטית, בתפקיד פרנק 2011 - קאסל, בתפקיד פיטר קונלי 2012 - חוק וסדר: מדור מיוחד, בתפקיד ד"ר האל ברייטמן 2016 - Boyband, בתפקיד אלפונסו פיציסימונים 2012-הווה - שיקגו FIRE, בתפקיד כריסטופר הרמן 2014-הווה - שיקגו PD, בתפקיד כריסטופר הרמן, תפקיד אורח 2015-הווה - שיקגו MED, בתפקיד כריסטופר הרמן, תפקיד אורח 2017 - שיקגו JUSTICE - כריסטופר הרמן, תפקיד אורח 2021-הווה - פשוט ככה‏, בתפקיד: סטיב בריידי מדיה וקבצים בנושא דייוויד אייגנברג בוויקישיתוף דייוויד אייגנברג, במסד הנתונים הקולנועיים IMDb (באנגלית) דייוויד אייגנברג, באתר AllMovie (באנגלית) דייוויד אייגנברג, במסד הנתונים הקולנועיים KinoPoisk (ברוסית)
שווה ערך לטון נפט

שווה ערך לטון נפט (שעט"ן, באנגלית: tonne of oil equivalent או toe) היא יחידת מדידה לאנרגיה השווה לכמות האנרגיה הנפלטת משריפת טון אחד של נפט גולמי. מכיוון שקיימים סוגים שונים של נפט, הגודל המדויק של היחידה נקבע בקונבנציות. על פי סוכנות האנרגיה הבינלאומית, 1 שעט"ן שווה בערך ל־42 גיגהג'ולים, או 11,630 קוט"ש. יחידת השעט"ן משמשת בעיקר למדידת כמויות אנרגיה גדולים (במיליוני שעט"ן, באנגלית: Mtoe), בין היתר בתעשיית הפקת החשמל. שווה ערך לחבית נפט שווה בערך 0.136 שעט"ן טון דיזל = 1.01 שעט"ן טון בנזין = 1.05 שעט"ן טון ביו דיזל = 0.86 שעט"ן טון אתנול = 0.64 שעט"ן מחשבון המרת יחידות מדידה של אנרגיה, סוכנות האנרגיה הבינלאומית.
אצטדיון דפרטמנטל ליברטד

אצטדיון דפרטמנטל ליברטד (בספרדית: Estadio Departamental Libertad) הוא אצטדיון כדורגל הממוקם בעיר פאסטו שבקולומביה ומכיל כ-25,000 מקומות. הוא משמש כאצטדיונה הביתי של קבוצת דפורטיבו פאסטו. כמו כן, משמש גם לאירועים תרבותיים וספורטיביים ונמצא בבעלותו של מחוז נריניו. האצטדיון נפתח בשנת 1954 בשם "13 ביוני", ושלוש שנים מאוחר יותר, לאחר נפילתו של הדיקטטור רוחאס פינייה, שונה שמו של האצטדיון ל"ליברטד" (חופש). האצטדיון עבר שיפוץ והרחבה עד לכדי 28,000 מקומות, לקראת השתתפותה של דפורטיבו פאסטו בגביע ליברטדורס 2007. אירוח המשחקים הלאומיים (2000) אירוח גמר הליגה הקולומביאנית (2002, 2006) אירוח משחקי גביע הליברטדורס (2007) אירוח משחקי גביע הסודאמריקנה (2003, 2013) קונצרט של חילברטו סנטה רוסה (2009) קונצרט של וילמה פלמה (2018) מדיה וקבצים בנושא אצטדיון דפרטמנטל ליברטד בוויקישיתוף Stadiums in Colombia, worldstadiums.com http://www.myfootygrounds.co.uk, Deportivo Pasto FC home ground - Estadio Departamental Libertad, http://www.myfootygrounds.co.uk
כדור טנק

כדור טנק הוא תחמושת טנק אחודה מסוג כדור בקליבר גדול, שנועדה לירי מתותח הטנק. הקליע בכדור הטנק הוא פגז מסוגים שונים (כגון חודר שריון קינטי (חץ-ח"ש), נפיץ/מעיך או חלול HEAT) שבא ביחד עם תרמיל, שבו חומר נפץ הודף (לרוב גרגרי אבק שרפה) ותחל. בכדורי טנק מודרניים הולך ורווח השימוש בתרמילים העשויים מחומר מתכלה, הנשרף בזמן הירי וחוסך את הצורך להתמודד עם פינויו מהטנק לאחר שהפגז נורה. כדור הטנק דומה במבנהו לכדור רובה למעט כך שהוא גדול יותר באופן משמעותי וכן במספר שינויים נוספים המתחייבים כדי שהוא יתאים לירי בתותח הטנק. בצה"ל תחמושת אחודה לטנקים מוגדרת רשמית כ"כדור" (כך למשל ה"כלנית" היא כדור 120 מ"מ) בעוד שבקרב הציבור הרחב היא נקראת בטעות "פגז" (בשל הקוטר הגדול של התחמושת והעובדה שהיורה אותה מכונה "תותח"). הסוגים העיקריים של כדורים שבהם משתמש הטנק הם: פגז נפיץ פלסטי "מעיך" (HEP/HESH): מיועד לשימוש כנגד מטרות רכות (חי"ר, מבנים, רק"מ קל). במקור נועד פגז נפיץ פלסטי כנגד טנקים, הפגז נועד "להימעך" על שריון הטנק ולהתפוצץ. הפיצוץ לא אמור לחדור את שריון הטנק, אלא להעיף חלקי מיגון פנימיים על אנשי צוות הטנק. כיום - עם ההתקדמות בטכנולוגיית המיגון - פגז נפיץ פלסטי כבר אינו יעיל כנגד טנקים, ומשמש בעיקר כחימוש נגד אדם. בעל אפקט השמדה שפועל בעקרון דומה לרימון יד (אך בעל עוצמה גדולה בהרבה). ראשי התיבות פירושם High Explosive Plastic ו-High Explosive Squash Head. פלאשט: פגז נגד אדם המכה בחיל הרגלים באמצעות מטר של אלפי חיצים קטנים וחדים. חלול/חלולן (HEAT): פגז "ליינר" נגד טנקים שחודר את שריון הטנק באמצעות זרם של נחושת המותכת באלפי מעלות. הרש"ק החלול נפוץ גם בקרב רקטות נ"ט וטילים נגד טנקים. ראשי התיבות פירושם High Explosive Anti-Tank. חודרן קינטי (ח"ש-מנעל או ח"ש-חץ, KEP או APFSDS): פגז ח"ש (חודר שריון) בעל קליפת "מנעל" נפתחת. פגז ח"ש הוא למעשה חץ מתכת חזק במיוחד שחודר שריון באמצעות האנרגיה הקינטית האדירה שהוא צובר. פגזי הח"ש עשויים ממתכות קשות - טונגסטן בדורות המוקדמים ואורניום מדולדל בסוגים המודרניים ביותר. ראשי התיבות פירושם Kinetic Energy Penetrator ו-Armor Piercing Fin Stabilized Discarding Sabot. APAM-MP-T: פגזים חדשים ורב-תכליתיים תוצרת התעשייה הצבאית לישראל (כיום חברת-בת של אלביט מערכות) נגד אדם, מסוקים, מבנים ומטרות חצי-קשות. פגזים דומים מפותחים גם על ידי חברות אחרות, בהן ריינמטאל הגרמנית. פגזי "מפתח קיר": פגז בעל מטען נפץ כפול שנועד נגד מבנים וחי"ר מבוצר. בדרך כלל בעל 2 מצבי פעולה: מצב שמפוצץ חור גדול במבנה ומצב שבו הפגז חודר לתוך המבנה ומתפוצץ בפנים. דוגמה: חצב 120 מ"מ תוצרת התעשייה הצבאית לישראל. מתוך "מילון מונחים צבאיים", הוצאת המטה הכללי, 1980: 1. פָּגָז - הפגז הוא חלק מִכַּדּוּר בתחמושת תותחים. 2. כַּדּוּר - כל החלקים היוצרים יחידת-תחמושת לירייה אחת. הכדור מורכב בעיקר מִתֶּחֶל, מִטְעָן-הוֹדֵף (בתרמיל או שלט בתרמיל) וטִיל (קָלִיעַ, פָּגָז או קֶלַע). ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
עקרון ארכימדס

האם התכוונתם ל... תכונת ארכימדס – מושג באלגברה חוק ארכימדס – חוק הציפה בפיזיקה
Englishman in New York

Englishman in New York הוא שיר שנכתב, הולחן ובוצע על ידי הזמר הבריטי סטינג. השיר יצא לאור בפברואר 1988 ונכלל באלבום ...Nothing Like the Sun של סטינג. השיר יצא לאור כסינגל השלישי מן האלבום. הסינגל הגיע למקום ה-51 בלבד במצעד הסינגלים הבריטי. בארצות הברית הגיע השיר רק למקום ה-84 במצעד בילבורד הוט 100, אך זכה להצלחה רבה יותר במדינות באירופה והיה ללהיט בכמה מהן. השיר הגיע ל-40 הגדולים בצרפת, הולנד, ספרד, בלגיה ואירלנד. בשנת 1990 רגע לפני יציאת האלבום The Soul Cages של סטינג, יצאה גרסת רמיקס לשיר שטיפסה למקום ה-15 במצעד הבריטי. בשנת 2010 הקליט סטינג מחדש את השיר עבור האלבום "Symphonicities". בשיר שילוב של מוזיקת רגאיי, ג'אז, רוק ופופ. ברנפורד מרסליס מנגן בשיר בסקסופון סופרן. בראיונות לאחר יציאת "Englishman In New York" אמר סטינג שכתב את השיר על הסופר והגיי אייקון קוונטין קריספ. לדברי סטינג ”זהו שיר על קוונטין קריספ. אני חושב שהוא אחד האנשים האמיצים ביותר שפגשתי בחיי. הוא הוכר כהומוסקסואל בתקופה שלהיות מוגדר כזה היה מסוכן בציבור. היה לו חוש הומור נהדר ושמחת חיים שיכולה להיות דוגמה לכל אחד. בנוסף השיר הזה נכתב גם עליי. אני חושב שעל כל כותב לבלות תקופה בגלות, ואני מחשיב את עצמי נמצא בגלות”. סטינג העריך את קריספ, שהיגר מאנגליה לניו יורק בראשית שנות ה-80, סטינג עצמו היגר אף הוא מאנגליה לניו יורק. הווידאו קליפ לשיר צולם בשחור-לבן ובוים על ידי דייוויד פינצ'ר. בקליפ משולבים צילומים של סטינג ולהקתו. סטינג נראה הולך ברחובות העיר ניו יורק כאשר הוא אוחז במטריה, וגם נוסע ברכב. בצילומי הקליפ השתתף קוונטין קריספ. מידע על היצירה "Englishman in New York" באתר מיוזיק בריינז מידע על הסינגל "Englishman in New York" באתר מיוזיק בריינז מידע על היצירה "Englishman in New York" באתר Discogs סרטון השיר "Englishman in New York" באתר יוטיוב יוסי חרסונסקי, סטינג, Englishman in New York (שירי שנות השמונים, 1987), באתר יוסימיוזיק An Englishman In New York, באתר chartstats, אוחזר מארכיון האינטרנט THE HOT 100, באתר בילבורד STING - ENGLISHMAN IN NEW YORK (CHANSON), באתר lescharts, אוחזר מארכיון האינטרנט Englishman In New York, באתר chartstats, אוחזר מארכיון האינטרנט MR. STING ON ENGLISHMAN IN NEW YORK, באתר לזכרו של קוונטין קריספ
שירי לב-ארי

שירי לב-ארי (נולדה ב-2 ביולי 1974) היא עיתונאית, מגישת רדיו, עורכת ומבקרת ספרות ישראלית. לב-ארי נולדה בתל אביב וגדלה בראשון לציון. שירתה בצה"ל בעיתון "במחנה" ככתבת ועורכת. לאחר שחרורה מצה"ל עבדה בעיתון מעריב ולאחר מכן במקומון "העיר". בשנת 1999 החלה לעבוד בעיתון "הארץ". לב-ארי הייתה כתבת הספרות של העיתון, סיקרה את הנעשה בעולם הספרות בישראל ומחוצה לה, ראיינה סופרים ומשוררים בעלי שם ותיעדה את תעשיית ההוצאה לאור בישראל ובעולם. בסוף שנת 2008 החליטה לעזוב את העיתון על רקע שינויים שחלו בעיתון. משנת 2009 כתבה לב-ארי בנושאי ספרות לכלי תקשורת שונים, ביניהם עיתון גלובס ו-ynet. ב 2012 החלה לעבוד בקול ישראל כעורכת ומגישה תוכניות ספרות ותרבות, ברשת א' וברשת ב', בין השאר הגישה את התוכניות "המוסף לספרות", "מילים שמנסות לגעת" ו"בסימן קריאה". ביוני 2015 החלה להגיש תוכנית תרבות בשם: "שישי בשש" ברשת ב' יחד עם ענת שרון בלייס. התכנית שודרה עד אמצע שנת 2017, כללה 96 פרקים ועסקה במתרחש בעולם התרבות. במהלך התכנית הוצגו למאזינים נקודות מחשבה על העשייה התרבותית בארץ ובעולם. בתוכנית התארחו סופרים, מוזיקאים, אנשי קולנוע ותיאטרון, חוקרים מן האקדמיה ואמנים משאר תחומי היצירה והרוח. מאז פתיחת תאגיד השידור "כאן" במאי 2017 לב-ארי היא מגישה ועורכת תוכניות תרבות וחברה. היא מגישה בכאן תרבות את תוכנית הספרות "מה שקורא", את מגזין חדשות החוץ בתרבות "שם תרבות" ופרויקטים ספרותיים תיעודיים בעלי חשיבות, בהם "שבעים שנה, שבעים ספרים - 70 שנות ספרות ישראלית". במסגרת הפרויקט נבחרו כ-70 ספרים חשובים מאז 1948 ועד היום, כל אחד מהם עומד במרכז פודקאסט תיעודי שמשודר ב”כאן תרבות” ועולה לאתר מיוחד לפרויקט. במרץ 2018 התקיימה סדרת אירועים בבית אריאלה לכבוד הפרויקט שבהם התארחו סופרים, עיתונאים ואנשי רוח ששוחחו על הספרים. לב-ארי הגישה פינות ספרות בערוץ 2 ובערוץ 10. בשנים 2014-2013 הייתה שופטת בפרס ספיר לספרות מטעם מפעל הפיס. בתשע"ח הייתה שופטת בתחרות הסיפור הקצר של הארץ. לב-ארי מרצה על ספרות ומנחה אירועי תרבות במוסדות כמו בית אריאלה, נווה שכטר, משכנות שאננים, בית הנשיא ופרויקט "עונג שבת" של עיריית תל אביב. בשנת 2015 ראה אור הרומן בעריכתה: "האוצר וראש ממשלת איטליה", מאת אליהו חמוי. בעלת תואר ראשון בספרות ופילוסופיה ותואר שני במדעי היהדות מאוניברסיטת תל אביב. כיום מתגוררת עם משפחתה בתל אביב. מדיה וקבצים בנושא שירי לב-ארי בוויקישיתוף רשימת הפרסומים של שירי לב-ארי, באתר דה-מרקר רשימת הפרסומים של שירי לב-ארי, באתר ynet רשימת הפרסומים של שירי לב-ארי, בקטלוג הספרייה הלאומית השאלון עם שירי לב ארי וענת שרון בלייס, מגישות תוכנית הספרות “מה שכרוך” (כאן תרבות), מאת ירין כץ, קורא בספרים עצום, מרתק, פיראטי, באתר העין השביעית, 12 בספטמבר 2018 כל הפרקים של התוכנית שישי בשש להאזנה, באתר icast מגזין הספרות השבועי "מה שקורא" מגזין "שם תרבות" פרויקט "שבעים שנה שבעים ספרים" בכאן תרבות שירי לב-ארי, מעיין, נערה קוראת, פרח, אקציה, באתר הארץ, 15 ביולי 2004 שירי לב-ארי, תעלומת אלנה פרנטה, באתר הארץ, 28 ביוני 2007 שירי לב-ארי, את לא נולדת פמיניסטית, באתר הארץ, 7 בינואר 2008 שירי לב-ארי, ברשת החברתית פייסבוק ענת קם‏, תולעת ספרים, באתר וואלה, 13 בנובמבר 2008 אלכסנדר כץ, שירי לב ארי וענת שרון בלייס בתכנית תרבות חדשה ברשת ב', באתר אייס, 24 ביוני 2015 ירין כץ, השאלון עם שירי לב ארי וענת שרון בלייס, מגישות תוכנית הספרות "מה שכרוך" (כאן תרבות), באתר korebasfarim.com, ‏17 במרץ 2018 האוצר וראש ממשלת איטליה / מאת אליהו חמוי, העורכת: שירי לב ארי. רומן.
מבשלת הארץ

מבשלת הארץ היא מבשלת בירה בוטיק הנמצאת בקרית גת. המבשלה הוקמה בשם מבשלת הנגב בשנת 2008 על ידי יוחאי קודלר וחיים בן עשור. בשנת 2016 נקנתה המבשלה על ידי מבשלת בירבזאר ושמה שונה למבשלת הארץ. המבשלה הוקמה רשמית בשנת 2008 על ידי יוחאי קודלר וחיים בן עשור, בשם מבשלת הנגב. המבשלה החלה את דרכה עם שלושה סוגי בירות: נגב אמבר אייל, נגב פסיפלורה ונגב פורטר אלון. בשנת 2011 נרכשה המבשלה על ידי חברת נורמן פרמיום. בשנת 2016 נקנתה המבשלה על ידי מבשלת בירבזאר ושמה שונה למבשלת הארץ. שמה המסחרי מוכר בתור בירבזאר. בשנת 2023 הועברה פעילות הייצור של המבשלה ליישוב כפר דניאל במרכז הארץ. חתול שמן 5.2% כוהל בנפח, פייל אייל. בינדי 5.5% כוהל בנפח, IPA. דודה'שך! 4.9% כוהל בנפח, אמבר אייל. וויטני 5% כוהל בנפח, בירת חיטה עם שיפון. גאלאגר 5.1% כוהל בנפח, לאגר. בלאק ג'ק 4.7% כוהל בנפח, סטאוט. בירה עשר 10% כוהל בנפח, טריפל בלגי. דארק מטר 5.5% כוהל בנפח, IPA כהה. פרשר דרופ 5% כוהל בנפח, IPA אמריקאי עם 4 סוגי כשות. יהיה בסדר 5.6% כוהל בנפח, אייל בלונדיני. גרובי בראון אייל 5.3% כוהל בנפח, בראון אייל. תו כתום חיטה 5.2% כוהל בנפח, חיטה בווארי. בירה בישראל אבקסיס גדי, שר המשקים, הוצאה לאור ברטנדר, 2011 Dredge Mark, Craft Beer World, Dog 'n' Bone books, 2013 אתר האינטרנט הרשמי של מבשלת הארץ מבשלת הארץ, ברשת החברתית פייסבוק מבשלת הארץ, ברשת החברתית אינסטגרם בירות ישראליות◂ ביר-בזאר באתר "בירות" שגיא קופר, מפריחים את הנגב - עם בירה, באתר ynet, 29 ביוני 2010